तोड़फोड़ हमले का आरोपी रिमांड पर
मदनगंज-किशनगढ़| हाऊसिंगबोर्ड क्षेत्र में जानलेवा हमला कार में तोड़फोड़ के मामले में फरार चल रहे आरोपी को मदनगंज थाना पुलिस ने प्रोडक्शन वारंट के जरिये अजमेर जेल से गिरफ्तार कर लिया। आरोपी को शनिवार को कोर्ट ने दो दिन के पुलिस रिमांड पर सौंप दिया। आरोपी केकड़ी थाना क्षेत्र में पुलिस के हत्थे चढ़ा था। प्रकरण के अनुासर गत 23 जून की रात धौलपुरिया हाल हाऊसिंग बोर्ड निवासी शैतानसिंह धौलपुरिया अपने दो साथी तरूण तेली मोहल्ला निवासी विक्रम सिंह के साथ अपनी कार लेकर हाउसिंग बोर्ड में खड़ा था। रात 9 बजे के आसपास आरोपी हथियारों से लैस होकर आए और शैतानसिंह उसके साथियों पर हमला कर दिया। सरिये, डंडे सहित अन्य हथियारों से हमलावरांे ने तीनों के साथ मारपीट की। कार पर ताबड़तोड़ हमला किया जिससे कार के शीशे टूट गए और कार क्षतिग्रस्त हो गई। मारपीट में शैतानसिंह के चेहरे, हाथ पांव पर गंभीर चोटें आई। पांव फ्रेक्चर हो गया। जबकि विक्रम सिंह तरूण के भी चोटें आई। घटना के बाद से आरोपी फरार हो गए। घटना के तुरंत बाद पुलिस ने कालू नंदा जाट को गिरफ्तार कर लिया था। प्रकरण में गोपाल जाट फरार चल रहा था। आरोपी गोपाल केकड़ी थाना क्षेत्र में अपराधिक प्रकरण में थाना प्रभारी हरिराम कुमावत के हत्थे चढ़ गया था। आरोपी से पूछताछ की तो उसने मदनगंज थाना क्षेत्र में शैतानसिंह के साथ जानलेवा हमला करने तोड़फाेड़ करने की वारदात कबूल कर ली। आरोपी को मदनगंज थाना पुलिस प्रोडक्शन वारंट के जरिये अजमेर जेल से गिरफ्तार करके लाई। आरोपी को शनिवार को न्यायालय में पेश किया जहां से उसे दो दिन के रिमांड पर सौंपा है। प्रकरण में अन्य आरोपियों की तलाश जारी है।
hin_Deva hin_Deva